Ուկրաինայի արդարադատության նախարարության Կիևի դատական փորձագիտության գիտահետազոտական ինստիտուտի տնօրեն, ի.գ.թ. Ալեքսանդր Ռուվինի հրավերով 2018 թվականի հուլիսի 04-ից 06-ը «Փորձաքննությունների ազգային բյուրո» ՊՈԱԿ-ի տնօրեն Ա.Հովսեփյանը և տնօրենի տեղակալ Պ.Ոսկանյանը երկօրյա այցով մեկնել են Ուկրաինա, քաղաք Կիև՝ մասնակցելու Ուկրաինայի արդարադատության նախարարության Կիևի դատական փորձագիտության գիտահետազոտական ինստիտուտի հիմնադրման 105-ամյակին նվիրված հանդիսավոր արարողությանը, «Ուկրաինայում արդարադատության դատափորձագիտական ապահովման ստանդարտիզացման արդի հիմնախնդիրները: Զարգացման հեռանկարները» խորագրով միջազգային գիտատեխնիկական համաժողովին, ինչպես նաև ժամանակակից անալիտիկ և կրիմինալիստիկական սարքավորումների ցուցահանդեսին: